Aleksandar Mitrović

Aleksandar Mitrović (Cyrilic Serbia: Александар Митровић; lahir 16 September 1994) merupakan pemain bola sepak Serbia yang kini bermain untuk kelab Inggeris, Fulham dan untuk pasukan kebangsaan Serbia. Beliau bermain di posisi penyerang.

Kerjaya kelab

Kerjaya awal
Mitrovic telah dilahirkan di Smederevo, Mitrović kemudian ke Partizan pada usia 11 tahun dan mengikuti kelab remaja bersama Partizan. Beliau telah membuat debut bersama pasukan senior Partizan ketika menentang Teleoptik dalam musim 2011–12, dengan menjaringkan tujuh gol dalam 25 perlawanan.

Partizan
Pada 27 Jun 2012, Mitrović bersama dua rakan di Teleoptik menandatangani kontrak profesional bersama Partizan selama empat tahun. Beliau membuat debut rasmi untuk Partizan dalam perlawanan pusingan kedua kelayakan Liga Juara-Juara Eropah menentang kelab Malta, Valletta. Beliau telah menjaringkan gol pertamanya sembilan minit selepas memasuki padang sebagai pemain gantian. Pada 26 Ogos 2013, beliau menjaringkan gol liga pertamanya di Liga Super Serbia] ketika menentang Jagodina. Pada 17 November 2012, Mitrović menjaringkan gol pembukaan buat pertama kali dalam "derby Eternal", di mana Partizan tewas 3-2. Dalam penghujung musim debutnya untuk Partizan, Mitrović menjadi penjaring terbanyak Partizan dalam semua kejohanan dengan 15 gol dalam 36 penampilan. Beliau juga telah dimasukkan dalam pilihan "Pasukan Liga Super Jelen", yang merujuk kepada beberapa pemain yang melakukan aksi terbaik, temasuk ke dalam pasukan itu. Portal sukan Serbia, Mozzart Sport telah menilai Mitrović tempat ke-3 daripada 25 pemain terbaik liga kebangsaan pada musim itu.

Anderlecht
Pada 12 Ogos 2013, selepas ditimpa banyak spekulasi, laman web rasmi Partizan mengatakan Mitrović telah dijual ke Anderlecht dan beliau akan menyertai kelab Belgium itu pada 30 Ogos 2013, di bawah permintaan pemain dan keluarganya. Bayaran pemindahan itu sebanyak €5 juta, di mana pemindahan itu dicatatkan bahawa bayaran paling mahal dalam rekod Anderlecht. Pada 1 September 2013, Mitrović melakukan dua hantaran dalam debut untuk Anderlecht selepas memasuki padang sebagai pemain gantian menentang Zulte Waregem dalam perlawanan liga.

Pada 5 November 2014, Mitrovic menyelamatkan Anderlecht daripada kekalahan apabila sempat menjaringkan gol pada masa kecederaan, dalam perlawanan keempat peringkat kumpulan menentang Arsenal. Anderlecht bangkit daripada ketinggalan 3-0, dan keputusan perlawanan itu seri, 3-3.

Kerjaya antarabangsa
Mitrović telah dipanggil buat pertama kali untuk menyertai pasukan kebangsaan Serbia oleh jurulatih Siniša Mihajlović untuk kelayakan Piala Dunia 2014 menentang Belgium. Beliau bermain selama 69 minit dalam perlawanan debutnya dan menerima kad kuning selepas menerjah kaki Axel Witsel, sebelum digantikan oleh Marko Šćepović. Mitrović telah dipanggil oleh jurulatih pasukan bawah-19 Serbia, Ljubinko Drulović untuk dua perlawanan kelayakna kejohanan bawah-19 UEFA 2013. Mitrović merupakan sebahagian daripada skuad Serbia ke Lithuania untuk perlawanan akhir, di mana beliau menjadi pemain utama Serbia yang memenangi kejohanan bawah-19 buat pertama kali dalam sejarah bola sepak Serbia. Beliau telah menjaringkan satu gol dan dua hantaran sepanjang kejohanan itu. Mitrović juga dinamakan sebagai "Pasukan Terbaik Kejohanan", merujuk kepada aksi beliau yang terbaik.

Pada 6 September 2013, Mitrović menjaringkan gol pertamanya untuk pasukan kebangsaan Serbia ketika seri 1–1 menentang Croatia.

Gol antarabangsa

Statistik kerjaya

Kelab

Penghargaan
Partizan
 Liga Super Serbia (1): 2012–13

Anderlecht
 Liga Pro Belgium (1): 2013–14

Serbia B19
 Kejohanan Bawah-19 UEFA (1): 2013

Individu
 Pasukan Tahunan Liga Super Serbia (1): 2012–13
 Pemain Emas Kejohanan Bawah-19 UEFA (1): 2013

Rujukan

Kelahiran 1994
Orang hidup
Pemain Liga Pro Belgium
Pemain FK Partizan
Pemain FK Teleoptik
Orang dari Smederevo
Pemain R.S.C. Anderlecht
Pemain Newcastle United F.C.
Pemain Fulham F.C.
Pemain bola sepak Serbia
Pemain Liga Super Serbia
Pemain Piala Dunia FIFA 2018